OpenLLM-France/wikimedia huggingface dataset:
# Chittenango

Chittenango és una població dels Estats Units a l'estat de Nova York. Segons el cens del 2000 tenia 4.855 habitants.

## Demografia

Segons el cens del 2000, Chittenango tenia 4.855 habitants, 1.844 habitatges, i 1.300 famílies. La densitat de població era de 768,2 habitants/km².
Dels 1.844 habitatges en un 38,1% hi vivien nens de menys de 18 anys, en un 55,3% hi vivien parelles casades, en un 11,4% dones solteres, i en un 29,5% no eren unitats familiars. En el 24,5% dels habitatges hi vivien persones soles el 9,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,59 i el nombre mitjà de persones que vivien en cada família era de 3,09.
Per edats la població es repartia de la següent manera: un 28,8% tenia menys de 18 anys, un 6,6% entre 18 i 24, un 30,8% entre 25 i 44, un 21,5% de 45 a 60 i un 12,3% 65 anys o més.
L'edat mediana era de 36 anys. Per cada 100 dones de 18 o més anys hi havia 88,8 homes.
La renda mediana per habitatge era de 43.750 $ i la renda mediana per família de 50.179 $. Els homes tenien una renda mediana de 34.787 $ mentre que les dones 25.902 $. La renda per capita de la població era de 20.014 $. Entorn del 4,1% de les famílies i el 6,2% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Chittenango». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Chittenango». American Fact Finder. Oficina del Cens dels Estats Units, 12-01-2010.
# Primavera a Beechwood

Primavera a Beechwood (títol original en anglès, Mothering Sunday) és una pel·lícula de drama romàntic britànic del 2021 dirigida per Eva Husson, a partir d'un guió d'Alice Birch, basada en la novel·la homònima de Graham Swift. La pel·lícula és protagonitzada per Odessa Young, Josh O'Connor, Olivia Colman i Colin Firth. La pel·lícula també suposa la primera aparició de la guanyadora de l'Oscar Glenda Jackson en una estrena en més de 30 anys, després d'haver aparegut per darrera vegada a El rei del vent (1990), així com el penúltim paper cinematogràfic de la seva vida. S'ha doblat i subtitulat al català.
Ambientada en les seqüeles de la Primera Guerra Mundial, la pel·lícula segueix la vida de la Jane Fairchild (Young), una criada òrfena que passa el Diumenge de les Mares amb el seu ric amant.
Primavera a Beechwood es va estrenar per primer cop al Festival de Canes el 9 de juliol de 2021.

## Referències

* 1 2 «'Primavera a Beechwood': la història d'un amor prohibit a RTVE Play Catalunya». RTVE Catalunya, 27-05-2024. [Consulta: 27 maig 2024].
* ↑ Wiseman, Andreas. «'Mothering Sunday': Odessa Young, Josh O'Connor, Olivia Colman & Colin Firth Set For Drama From 'Carol' Producers & 'Succession' Scribe — Cannes». Deadline Hollywood, 25-06-2020. [Consulta: 12 novembre 2021].
* ↑ Wiseman, Andreas. «'Mothering Sunday': Lionsgate UK & 'Gangs Of London' Star Sope Dirisu Join Odessa Young, Josh O'Connor, Colin Firth & Olivia Colman In Number 9 Films Drama». Deadline Hollywood, 22-09-2020. [Consulta: 12 novembre 2021].
* ↑ Ritman, Alex. «Glenda Jackson Honored With BIFA's Richard Harris Award». The Hollywood Reporter, 26-05-2021. [Consulta: 12 novembre 2021].
* ↑ Mothering Sunday a la Base de dades de cinema en català
* ↑ «The films of the Official Selection 2021». Cannes Film Festival, 03-06-2021. [Consulta: 12 novembre 2021].
# Evaro

Evaro (ktunaxa: kyawkmumaǂ, salish: snɫʔóy̓čn) és una concentració de població designada pel cens dels Estats Units a l'estat de Montana. Segons el cens del 2000 tenia 329 habitants.

## Demografia

Segons el cens del 2000, Evaro tenia 329 habitants, 110 habitatges, i 84 famílies. La densitat de població era de 7,5 habitants per km².
Dels 110 habitatges en un 42,7% hi vivien nens de menys de 18 anys, en un 60,9% hi vivien parelles casades, en un 10% dones solteres, i en un 23,6% no eren unitats familiars. En el 18,2% dels habitatges hi vivien persones soles el 7,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,99 i el nombre mitjà de persones que vivien en cada família era de 3,43.
Per edats la població es repartia de la següent manera: un 32,8% tenia menys de 18 anys, un 9,4% entre 18 i 24, un 28,6% entre 25 i 44, un 24,6% de 45 a 60 i un 4,6% 65 anys o més.
L'edat mediana era de 31 anys. Per cada 100 dones de 18 o més anys hi havia 102,8 homes.
La renda mediana per habitatge era de 36.250 $ i la renda mediana per família de 39.583 $. Els homes tenien una renda mediana de 41.458 $ mentre que les dones 21.875 $. La renda per capita de la població era de 15.465 $. Aproximadament el 4,3% de les famílies i el 6,8% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «FirstVoices: Nature / Environment - place names: words. Ktunaxa.». [Consulta: 7 juliol 2012].
* ↑ Tachini, Pete. Seliš nyoʻnuntn, Medicine for the Salish language : English to Salish translation dictionary. 2a edició. Pablo, MT: Salish Kootenai College Press, 2010, p. 374. ISBN 9781934594063 [Consulta: 24 febrer 2013].
* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Evaro». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Evaro». American Fact Finder. Oficina del Cens dels Estats Units, 12-01-2010.
# Hot Springs (Montana)

Hot Springs (Salish: nayyáykʷ, ktunaxa: k̓utmiʔk) és una població dels Estats Units a l'estat de Montana. Segons el cens del 2000 tenia 531 habitants.

## Demografia

Segons el cens del 2000, Hot Springs tenia 531 habitants, 280 habitatges, i 126 famílies. La densitat de població era de 661,4 habitants per km².
Dels 280 habitatges en un 16,4% hi vivien nens de menys de 18 anys, en un 33,6% hi vivien parelles casades, en un 8,9% dones solteres, i en un 55% no eren unitats familiars. En el 50,7% dels habitatges hi vivien persones soles el 23,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,81 i el nombre mitjà de persones que vivien en cada família era de 2,64.
Per edats la població es repartia de la següent manera: un 18,3% tenia menys de 18 anys, un 2,4% entre 18 i 24, un 21,8% entre 25 i 44, un 29,2% de 45 a 60 i un 28,2% 65 anys o més. La composició racial era 77,8% blancs, 0,6% afroamericans, 9,9% amerindis i 0,2% asiàtics. Els hispànics de qualsevol raça són el 4,2% de la població.
L'edat mediana era de 50 anys. Per cada 100 dones de 18 o més anys hi havia 84,7 homes.
La renda mediana per habitatge era de 12.663 $ i la renda mediana per família de 21.786 $. Els homes tenien una renda mediana de 26.250 $ mentre que les dones 13.750 $. La renda per capita de la població era de 12.690 $. Aproximadament el 33,3% de les famílies i el 38,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «FirstVoices: Nature / Environment - place names: words. Ktunaxa.». [Consulta: 7 juliol 2012].
* ↑ Tachini, Pete. Seliš nyoʻnuntn, Medicine for the Salish language : English to Salish translation dictionary. 2a edició. Pablo, MT: Salish Kootenai College Press, 2010, p. 317. ISBN 9781934594063.
* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hot Springs». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Hot Springs». American Fact Finder. Oficina del Cens dels Estats Units, 12-01-2010.
# Kings Point (Montana)

Kings Point és una concentració de població designada pel cens dels Estats Units a l'estat de Montana. Segons el cens del 2000 tenia 169 habitants.

## Demografia

Segons el cens del 2000, Kings Point tenia 169 habitants, 82 habitatges, i 60 famílies. La densitat de població era de 46,6 habitants per km².
Dels 82 habitatges en un 12,2% hi vivien nens de menys de 18 anys, en un 65,9% hi vivien parelles casades, en un 6,1% dones solteres, i en un 26,8% no eren unitats familiars. En el 19,5% dels habitatges hi vivien persones soles el 9,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,06 i el nombre mitjà de persones que vivien en cada família era de 2,32.
Per edats la població es repartia de la següent manera: un 9,5% tenia menys de 18 anys, un 3% entre 18 i 24, un 14,2% entre 25 i 44, un 37,3% de 45 a 60 i un 36,1% 65 anys o més.
L'edat mediana era de 57 anys. Per cada 100 dones de 18 o més anys hi havia 104 homes.
La renda mediana per habitatge era de 19.750 $ i la renda mediana per família de 73.281 $. Els homes tenien una renda mediana de 0 $ mentre que les dones 12.292 $. La renda per capita de la població era de 22.827 $. Cap de les famílies i el 13,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kings Point». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Kings Point». American Fact Finder. Oficina del Cens dels Estats Units, 12-01-2010.
# Teoria de la Recapitulació

En biologia, la teoria de la recapitulació o llei biogenètica és la teoria segons la qual l'ontogènia recapitula la filogènia. Els primers a proposar una teoria recapitulacionista de la filogènia van ser John Hunter (1728-1793) i Carl Friedrich Kielmeyer (1795-1844), si bé va ser Ernst Haeckel qui el 1866 la va exposar d'un manera sistemàtica i la va difondre àmpliament. La teoria de la recapitulació va caure en l'oblit amb l'auge de la Teoria sintètica. No obstant això, les relacions entre l'ontogènia i la filogènia han tornat a ser objecte d'estudi, donant lloc a la nova disciplina biològica popularment coneguda com a "evo-devo".

## Referències

* ↑ «¿Qué es la teoría de la recapitulación? - Polimates» (en castellà). Polimates, 21-06-2017. Arxivat de l'original el 2018-10-12 [Consulta: 12 octubre 2018].
# Cicle de Rankine orgànic

El Cicle de Rankine Orgànic (ORC són les sigles del seu nom en anglès) és un model de predicció del funcionament d'un sistema de turbines de vapor que utilitza un fluid orgànic d'alt pes molecular amb un canvi de fase de líquid a vapor o punt d'ebullició, que s'esdevé a temperatura més baixa que el canvi de fase d'aigua a vapor.
L'ús d'aquests fluids permet utilitzar el cicle de Rankine per a la recuperació de calor de fonts de temperatura més baixa, com la combustió de residus industrials, la calor geotèrmica, col·lectors solars tèrmics, etc. Aquesta font de més baixa temperatura es converteix en treball útil, que en si pot ser convertit en electricitat.
# Sit de coroneta castanya

El sit de coroneta castanya (Rhynchospiza strigiceps) és un ocell de la família dels passerèl·lids (Passerellidae).

## Descripció

El sit de coroneta castanya és la més petita de les dues anteriors subespècies que es dividia anteriorment. Les parts superiors són de color marró clar amb ratlles més fosques i quantitats variables d'òxid i gris. És de color gris pàl·lid per sota barrejant-se amb parts més clares als flancs. El cap és gris amb corona de canyella i línia postocular molt marcada, brida pàl·lida i bigotera negra. Comparativament, la cua és molt llarga.

## Distribució i hàbitat

El sit de coroneta castanya és un migrant parcial que es troba a la regió del Gran Chaco des del centre-sud del Paraguai fins al centre-nord de l'Argentina. Aquest bioma de baixa elevació (fins a 1.000 m es caracteritza per boscos secs subtropicals i tropicals i matolls.

## Comportament

Es mou en solitari o en parelles o, a l'hivern, en petits estols mixtes. Arbori i terrestre, principalment s'alimenta a terra o per la zona baixa de la vegetació.

## Vocalització

El cant del sit de coroneta castanya es compon de trinats complexos que contrasten amb la sèrie de xiulets del sit dels iungues (Rhynchospiza dabbenei).

## Taxonomia i sistemàtica

L'actual sit de coroneta castanya era originàriament una de les dues subespècies de l'aleshores Aimophila strigiceps. Una publicació del 2009 va restaurar el gènere Rhynchospiza i va traslladar A. stolzmanii i A. strigiceps a aquest gènere. Més tard, l'any 2019 una altra publicació va separar Rhynchospiza dabbenei de R. strigiceps. A partir de la publicació de 2019, el juny de 2020 el Comitè de Classificació Sud-americà (SACC) actualment afiliat a la Unió Internacional d'Ornitòlegs, va dividir R. dabbenei i adoptà el nom en anglès Yungas Sparrow i va rebatejar R. strigiceps sensu stricto anomenant-lo Chaco Sparrow. El Congrés Ornitològic Internacional (COI) va seguir el mateix el gener de 2021.

## Referències

* ↑ «Sit de coroneta castanya». Cercaterm. TERMCAT, Centre de Terminologia. Rev. 20/01/2023(català)
* 1 2 3 4 Areta, Juan I.; Depino, Emiliano A.; Salvador, Sergio A.; Cardiff, Steven W.; Epperly, Kevin «Species limits and biogeography of Rhynchospiza sparrows» (en anglès). Journal of Ornithology, 160, 4, 10-2019, pàg. 973–991. DOI: 10.1007/s10336-019-01695-2. ISSN: 2193-7192.
* 1 2 Jaramillo, Alvaro. Stripe-capped Sparrow (Rhynchospiza strigiceps) (en anglès). Cornell Lab of Ornithology, 2020-03-04. DOI 10.2173/bow.stcspa1.01.
* 1 2 «Rhynchospiza strigiceps» (en anglès americà). Birds of Bolivia. [Consulta: 22 maig 2024].
* ↑ DaCosta, Jeffrey M.; Spellman, Garth M.; Escalante, Patricia; Klicka, John «A molecular systematic revision of two historically problematic songbird clades: Aimophila and Pipilo» (en anglès). Journal of Avian Biology, 40, 2, 3-2009, pàg. 206–216. DOI: 10.1111/j.1600-048X.2009.04514.x. ISSN: 0908-8857.
* ↑ «Part A - Recognize Rhynchospiza dabbenei as a distinct species from R. strigiceps» (en anglès). [Consulta: 22 maig 2024].
* ↑ Gill, Frank; Donsker, David. «New World sparrows, bush tanagers» (en anglès). IOC World Bird List v14.1. [Consulta: 22 maig 2024].
# Magdalon Monsen

Magdalon Monsen (Bergen, 19 d'abril de 1910 - Estocolm, 4 de setembre de 1953) fou un futbolista noruec que va competir durant la dècada de 1930.
El 1936 va prendre part en els Jocs Olímpics d'Estiu de Berlín, on guanyà la medalla de bronze en la competició de futbol. Va morir per complicacions després d'una cirurgia cerebral.

## Referències

* ↑ «Olympedia – Magdalon Monsen».
* ↑ «Bronselagsmann død» (en norwegian). Tromsø, 16-09-1953.
# Oxynoemacheilus bureschi

Oxynoemacheilus bureschi és una espècie de peix de la família dels balitòrids i de l'ordre dels cipriniformes.

## Morfologia

Els mascles poden assolir els 6,5 cm de longitud total.

## Distribució geogràfica

Es troba a Bulgària, Macedònia del Nord i Grècia (des del riu Vàrdar fins al riu Vistonis).

## Referències

* ↑ Banarescu, P. & T. T. Nalbant. 1966. The 3rd Danish Expedition to central Asia. Zoological results 34. Cobitidae (Pisces) from Afghanistan and Iran. Vidensk. Medd. Dansk Naturh. Foren. Kjøbenhavn v. 129: 149-186, Pls. 19-21.
* ↑ BioLib (anglès)
* 1 2 FishBase (anglès)
* ↑ Kottelat, M. i J. Freyhof 2007. Handbook of European freshwater fishes. Publications Kottelat, Cornol, Suïssa. 646 p.
* ↑ Kottelat, M. i J. Freyhof 2007. Handbook of European freshwater fishes. Publications Kottelat, Cornol, Suïssa. 646 p.

## Bibliografia

* Drensky, P. 1928. Die Fische der Familie Cobitidae in Bulgarien. Bull. Inst. Roy. Hist. Nat. Sofia v. 1: 156-181.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hilton-Taylor, C. 2000. 2000 IUCN red list of threatened species. IUCN, Gland, Suïssa i Cambridge, Gran Bretanya. xviii + 61 p. (amb 1 CD-ROM).
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. Fishes of the World (en anglès). 3a edició. John Wiley and Sons, 1994. ISBN 978-0471547136.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Toquí aladaurat

El toquí aladaurat o toquí de bec groc (Arremon schlegeli) és un ocell de la família dels passerèl·lids (Passerellidae).

## Descripció

Es pot identificar pel cap negre, bec llarg groc, parts superiors grises i una taca verda a l'esquena. A més, és l'únic pardal de la seva distribució amb un cap completament negre. Els ulls són marrons o negres. Els becs dels adults són grocs i els becs dels joves són negres. La cara, el malar i la barbeta són negres. Té la gola blanca, el clatell gris i l'esquena verda. La femella té les parts inferiors més apagades. La longitud mitjana és de 150 mm. Les femelles pesen uns 23 g i els mascles uns 32 g.

## Hàbitat i distribució

Habita els boscos secs subtropicals o tropicals i matolls secs i antics boscos subtropicals o tropicals molt degradats, ja siguin artificials o terrestres de Colòmbia i Veneçuela.
També viu en zones boscoses o seques des de les terres baixes fins als 1400 metres. Dins d'aquests hàbitats, resideixen en boscos, de segon creixement, matolls, barrancs i vessants o talussos.

## Comportament

S'alimenta sobre o per sobre del terra principalment de llavors, fruits i insectes. S'alimenta tan sols com en parella, en boscos de segon creixement i clima de sec a humit. L'espècie es reprodueix durant l'estació humida a causa de l'augment de l'activitat del cant. El cant s'escolta habitualment a primera hora del matí durant els mesos d'abril i maig i es compon d'una sèrie aguda de notes repetides, que s'han descrit com la repetició de "Zeut-zeut-zeut-zee" o "Soot-soot-soot-see".

## Taxonomia

Es reconeixen tres subespècies:
* A. s. fratruelis (Wetmore, 1946) península de la Guajira (nord de Colòmbia).
* A. s. canidorsum (Zimmer, 1941) centre nord de Colòmbia.
* A. s. schlegeli (Bonaparte, 1850) nord de Colòmbia (excepte la península de la Guajira) i Veneçuela.

## Referències

* ↑ «Toquí aladaurat». Cercaterm. TERMCAT, Centre de Terminologia. Rev. 10/02/2023(català)
* ↑ «Master Lists – Multilingual Version - IOC World Bird List v14.1» (en anglès americà). IOC. [Consulta: 3 març 2024].
* 1 2 3 4 5 Olsen, David G.; Slager, David L. Golden-winged Sparrow (Arremon schlegeli) (en anglès). Cornell Lab of Ornithology, 2020-03-04. DOI 10.2173/bow.gowspa1.01.
* 1 2 «Golden-winged Sparrow» (en anglès). eBird. [Consulta: 3 març 2024].
* ↑ «[https://www.iucnredlist.org/species/22721372/94709438 Golden-winged Sparrow Arremon schlegeli]» (en anglès). Llista vermella de la IUCN 2016, 2023. [Consulta: 3 març 2024].
* ↑ Gill, Frank; Donsker, David. «Sparrows – IOC World Bird List v13.2g» (en anglès americà). IOC, 2023. [Consulta: 3 març 2024].
# Khonsu

Khonsu, Khensu o Chons és el déu de la Lluna de la mitologia egípcia. Formava part de la tríada de Tebes al costat dels seus pares Ammon i Mut, on rebia el títol de Khonsu el Magnànim. El seu nom prové de les paraules placenta (kh) i rei (nsu), que significa 'la Placenta Reial'. Khonsu apareix representat com un home amb barba en actitud de marxa, que es transforma en un nen embenat com una mòmia i amb un disc lunar sobre el cap i una cueta lateral. Duu un collaret menat sobre el pit i, a les mans, els ceptres corresponents. En el seu aspecte celeste es mostra amb cap de falcó, identificat amb el déu Horus.

## Iconografia

Home barbat en posició de marxa (Imperi Antic), que es transforma en un nen momiforme, coronat per una Lluna creixent i disc lunar; amb uraeus i coleta lateral, com a distintiu de joventut; porta un ceptre uas, amb dyed, anj, heqa (cayado) i nejej (maial), i de vegades, el collaret menat sobre el pit o a les mans.
També se'l va representar com a home amb cap de falcó, coronat amb el disc lunar i una Lluna creixent; i altres variants, com babuí (considerat com a animal lunar pels antics egipcis), toro o doble toro (en la seva activitat germinadora i en la Duat).
En època tardana, va ser representat com a "déu que allunya els esperits del mal", déu remeier.

## Mitologia

És esmentat en els Textos de les Piràmides i en els Textos dels Sarcòfags com un déu agressiu i cruel, encarregat d'alimentar als déus, ajudar al faraó en la caça i exercir de protector contra els genis malignes. Khonsu és un déu lunar que viatja de nit pels cels en la seva barca.
En la tríada de Tebes apareix com a fill d'Amon i Mut.

## Sincretisme

Se li va fusionar amb el déu Iah, prenent el seu nou aspecte i funcions. És possible que durant l'Imperi Mitjà esdevingués la seva inclusió a les regions de Gebelein i Tebes, prenent els atributs d'Osiris, Ptah, Hathor i Thot, afermant-se en l'Imperi Nou en integrar-se en la mitologia local. Al nord, Herishef va poder ser una forma de Khonsu.

## Epítets

Se li assignen els epítets de «Forrellat de la joventut», «El que travessa» o «El viatger» (com a déu lunar).

## Culte

El seu temple principal es troba a Karnak, dins del recinte del temple d'Amon.
A Kom Ombo va ser adorat com a fill de Sobek i Hathor.
Khonsu (ḫnsw) en jeroglífic :

## Noms teòfors

El seu nom forma part de noms d'autoritats com Dyedjonsuefanj, Summe Sacerdot d'Amon a Tebes.

## Referències

* ↑ Khonsu
* ↑ The British Museum Book of Ancient Egypt, The British Museum Press, London (2007). ISBN 978-0-7141-1975-5. p.79.
* ↑ Veronica Ions, Egyptian Mythology, Paul Hamlyn ed. (1973). p.103.
* ↑ "The Oxford Guide: Essential Guide to Egyptian Mythology", Editado por Donald B. Redford, p. 186-187, Berkley, 2003, ISBN 0-425-19096-X

## Enllaços externs

* Elisa Castel: Gran Diccionario de Mitología Egipcia, a egiptologia.com Arxivat 2016-07-11 a Wayback Machine.
# Gevgelija

Gevgelija és una ciutat de 15.685 habitants localitzada al sud-est de Macedònia del Nord, a la ribera del Vàrdar, a la frontera amb Grècia, en el punt en què comunica amb carretera a Skopje i les altres tres capitals iugoslaves (Belgrad, Zagreb i Ljubljana i amb Tessalònica. La ciutat és la seu del Municipi de Gevgeliva. La ciutat està agermanada amb la ciutat eslovena de Sežana. En macedoni, la ciutat és anomenada Gevgelija (Гевгелија). En turc s'anomena Gevgeli i en grec, Gevgelí (Γευγελή). En búlgar, Gevgeli (Гевгели) i Đevđelija (Ђевђелија) en serbocroat.
Localitzada entre les muntanyes Kožuf i Pajak, només a 70 km de Tessalònica i a 165 km de Skopje, la ciutat actua com un punt d'unió entre Grècia i Macedònia del Nord, constituint-la en un lloc central en la seva regió. La seva posició al sud del país, li dona un clima calent. Té clima mediterrani, que el converteix en un lloc òptim a Macedònia del Nord per al cultiu de fruites i verdures com figues, llimones i raïm. La ciutat també és un centre del cultiu de cucs de seda. A banda de l'agricultura, l'economia de Gevgelija també té un petit sector industrial. El turisme també és important a la ciutat.
Recentment a Gevgelija s'hi ha construït diversos casinos, fent que la ciutat s'hagi guanyat el malnom de Las Vegas de Macedònia del Nord.

## Demografia

La ciutat de Gevgelija té 15.685 habitants, la majoria dels quals són macedonis.

## Referències

* ↑ «Macedònia de Las Vegas» (en croat). Politika, 21-01-2008. [Consulta: 17 juliol 2012].